Illusion is mine
"illusion is mine" je pjesma japanskog benda Ling tosite sigure koja je izdana u sklopu albuma still a Sigure virgin? iz 2010. godine. Autor glazbe i teksta je frontmen benda, Tōru "TK" Kitajima, a uz njega se kao vokal pojavljuje i Miyoko "345" Nakamura. Pjesma je bila posljednja, deveta pjesma na albumu i traje ukupno 4:03 minute. Bend je 2010. godine objavio i spot za pjesmu, kojeg je režirao Yasunori Kakegawa. Bio je to drugi spot za neku pjesmu s tog albuma, nakon "I was music", koji nije imao nijedno singl izdanje. I pjesma i spot su 2015. godine uvršeni na kompilacijski album benda, Best of Tornado. 

Pjesma je 2014. godine reizdana na EP-u contrast, što ga je samostalno objavio Kitajima. Radilo se o solističkoj live izvedbi pjesme s koncerta "December's Calling" u Akasaka BLITZ-u, održanom 22. prosinca 2013. godine. Ova, akustična, verzija je bila u ukupnom trajanju od 6:19 minuta.

Pjesme benda Ling tosite sigure
TK from 凛として時雨